turjo4nis/wikipedia-bn-dump-20250701 huggingface dataset:
সুহানী ধান্‌কি

সুহানী ধান্‌কি হলেন একজন ভারতীয় টেলিভিশন মাধ্যমের অভিনেত্রী, যিনি একজন শাস্ত্রীয় নৃত্যশিল্পী, ডঃ সন্ধ্যা ভি পুরেচ্ছা কর্তৃক প্রশিক্ষিতা ভারতনাট্যম বিশেষজ্ঞা।  তিনি স্টার প্লাসে একটি পৌরাণিক কাহিনী নির্ভর ধারাবাহিক নাটক মাদ্রি চরিত্রে মহাভারত-এ অভিনয় দিয়ে কর্মজীবন শুরু করেন। এরপর একে একে জি টিভিতে ধারাবাহিক সোপ অপেরা অধুরি কাহানী হামারিতে মায়া এবং পিয়া আলবেলাতে চান্দনি চরিত্রে অভিনয় করে সুনাম কুরান।। অধুরি কাহানী হামারিতে মায়া চরিত্রের জন্যই তিনি বেশি পরিচিতি পান।। সম্প্রতি তাকে সনি এন্টারটেইন্‌ম্যান্ট টেলিভিশন নির্মিত পোরাস (পৌরুষ বা পুরু) নামের ঐতিহাসিক নাটকে অন্যতম প্রধান নারী চরিত্র দস্যুকন্যা লাচি চরিত্রে দেখা যাচ্ছে।

টেলিভিশন

পুরস্কার

তথ্যসূত্র

বহিঃসংযোগ 

জীবিত ব্যক্তি
ভারতীয় অভিনেত্রী
ভারতীয় ধারাবাহিক নাটকের অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
বাংলাদেশের জেলা পরিষদ

জেলা পরিষদ হল বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।

ইতিহাস 
জেলা পরিষদ বাংলাদেশের স্থানীয় সরকার (জেলা পরিষদ) আইন ১৯৮৮ অনুযায়ী মনোনীত ও নিয়োগকৃত সদস্যদের নিয়ে গঠিত হয়। পরিষদের অর্ধেক সদস্য হল নির্বাচিত (এর মধ্যে রয়েছে সংসদ সদস্য, উপজেলা চেয়ারম্যান, পৌরসভা ও ইউনিয়নের চেয়ারম্যান) এবং অর্ধেক সরকার কর্তৃক মনোনীত সরকারী কর্মকর্তা। পরবর্তীতে, বাংলাদেশ সরকার ২০০০ সালের ৬ জুলাই জেলা পরিষদ আইন, ২০০০ প্রবর্তন করে এবং এর অধীনে খাগড়াছড়ি, রাঙ্গামাটি ও বান্দরবান জেলা ব্যতীত অন্যান্য জেলায় জেলা পরিষদ গঠনের ব্যবস্থা নেওয়া হয়।

সাংগঠনিক কাঠামো

(ক)একজন চেয়ারম্যান;

(খ) সংশ্লিষ্ট জেলার মোট উপজেলার সমসংখ্যক সদস্য;

(গ) দফা (ক) ও (খ) এ উল্লিখিত সদস্য-সংখ্যার এক-তৃতীয়াংশ (নিকটবর্তী পূর্ণ সংখ্যায়) নারী সদস্য:

তবে শর্ত থাকে যে, তাহাদের সংখ্যা ২(দুই) এর কম হইবে না; এবং

(ঘ) সংশ্লিষ্ট প্রত্যেক উপজেলা পরিষদের চেয়ারম্যান, পৌরসভার মেয়র এবং ক্ষেত্রমতে, সিটি কর্পোরেশনের মেয়রের প্রতিনিধি পদাধিকারবলে সদস্য।

 একটি নবগঠিত জেলা পরিষদের মেয়াদকাল পাঁচ বছর। জেলা পরিষদের প্রশাসনিক কর্মকর্তা হলেন প্রধান নির্বাহী কর্মকর্তা। তিনি সরকারের উপ সচিব পদমর্যাদার হয়ে থাকেন।

কার্যাবলি
জেলা পরিষদের কার্যাবলি দুই ধরনের -
 আবশ্যিক
 ঐচ্ছিক

আবশ্যিক
 জেলার সকল উন্নয়ন কার্যক্রম পর্যালোচনা।
 সাধারণ পাঠাগারের ব্যবস্থা ও রক্ষণাবেক্ষণ।
 জনপথ, কালভার্ট ও ব্রিজ নির্মাণ,রক্ষণাবেক্ষণ ও উন্নয়ন
 রাস্তার পাশে বৃক্ষরোপণ ও রক্ষণাবেক্ষণ
 উপজেলা ও পৌরসভাকে সহায়তা, সহযোগিতা এবং উৎসাহ প্রদান।
 সরকার কর্তৃক অর্পিত উন্নয়ন পরিকল্পনার বাস্তবায়নসহ অন্যান্য কাজ সম্পন্ন করা ও বাস্তবায়নকারী অন্যান্য প্রতিষ্ঠানের সঙ্গে সহযোগিতা।
 উপজেলা পরিষদ ও পৌরসভা কর্তৃক প্রকল্পসমূহ বাস্তবায়ন অগ্রগতি পর্যালোচনা।

ঐচ্ছিক

 শিক্ষা ও সংস্কৃতি সংক্রান্ত কার্যক্রম
 সমাজ উন্নয়নমূলক কার্যক্রম
 সামাজিক সমস্যা প্রতিরোধ ও সালাশী কার্যক্রম
 অর্থনৈতিক কল্যাণমূলক কার্য

আরও দেখুন 
 জেলার প্রধান
 বাংলাদেশের জেলা

তথ্যসূত্র

বাংলাদেশের স্থানীয় সরকার
তাকাসি ইনুই

হলেন একজন জাপানি পেশাদার ফুটবলার, যিনি স্পেনীয় ক্লাব রিয়াল বেতিস এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি উইঙ্গার এবং আক্রমণাত্মক মধ্যমাঠের খেলোয়াড় উভয় স্থানেই খেলে থাকেন।

আন্তর্জাতিক

তথ্যসূত্র

বহিঃসংযোগ

Takashi Inui at the Japan National Football Team

১৯৮৮-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
জে২ লিগের খেলোয়াড়
বুন্দেসলিগার খেলোয়াড়
লা লিগার খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৫ এএফসি এশিয়ান কাপের খেলোয়াড়
জাপানি প্রবাসী ফুটবলার
জার্মানিতে প্রবাসী ফুটবলার
স্পেনে প্রবাসী ফুটবলার
২০১৮ ফিফা বিশ্বকাপের খেলোয়াড়
দেপোর্তিভো আলাভেসের খেলোয়াড়
সোসিয়েদাদ দেপোর্তিভা এইবারের খেলোয়াড়
রিয়াল বেতিসের খেলোয়াড়
ভিএফএল বোখুমের খেলোয়াড়
আইন্ট্রাখট ফ্রাঙ্কফুর্টের খেলোয়াড়
সেরেসো ওসাকার খেলোয়াড়
ইয়োকোহামা এফ মারিনোসের খেলোয়াড়
২০১৯ এএফসি এশিয়ান কাপের খেলোয়াড়
ফুটবল মধ্যমাঠের খেলোয়াড়
২. বুন্দেসলিগার খেলোয়াড়
পুরুষ ফুটবল মধ্যমাঠের খেলোয়াড়
রিওতা ওশিমা

রিওতা ওশিমা (, ; জন্ম: ২৩ জানুয়ারি ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১২ সালে, ওশিমা জাপান অনূর্ধ্ব-১৯ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জাপানের বয়সভিত্তিক দলের হয়ে খেলার পর, তিনি ২০১৬ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।

প্রারম্ভিক জীবন
রিওতা ওশিমা ১৯৯৩ সালের ২৩শে জানুয়ারি তারিখে জাপানের শিমিজু-কুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ওশিমা জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ৭ ম্যাচে অংশগ্রহণ করেছেন।

২০১৬ সালের ১লা সেপ্টেম্বর তারিখে, ২৩ বছর, ৭ মাস ও ৯ দিন বয়সে, ডান পায়ে ফুটবল খেলায় পারদর্শী ওশিমা সংযুক্ত আরব আমিরাতের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি সংযুক্ত আরব আমিরাত ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে ওশিমা সর্বমোট ১ ম্যাচে অংশগ্রহণ করেছেন।

২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৩-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
২০১৬ গ্রীষ্মকালীন অলিম্পিকের ফুটবলার
২০১৪ এশিয়ান গেমসের ফুটবলার
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
জাপানের আন্তর্জাতিক যুব ফুটবলার
জাপানের অলিম্পিক ফুটবলার
জে৩ লিগের খেলোয়াড়
কাওয়াসাকি ফ্রোন্তালের খেলোয়াড়
পুরুষ ফুটবল মধ্যমাঠের খেলোয়াড়
লাখ্‌স লালওয়ানি

লাখ্‌স লালওয়ানি হলেন একজন ভারতীয় মডেল ও টেলিভিশন অভিনেতা। যিনি এম টিভি'র ওয়ারিওর হাই-এর মাধ্যমে পার্থ চরিত্রের মাধ্যমে যশ কুড়ান।

২০১৫ সাল, তিনি এন্ডটিভিতে  অধুরি কাহানী হামারির মধ্যে মাধব/কৃশ চরিত্র করেন। সম্প্রতি তাকে সোয়াস্তিক পিক্‌চার কর্তৃক নিবেদিত ভারতের ইতিহাসের সবচেয়ে বড় বাজেটের ধারাবাহিক সিরিয়াল (নাটকে) পোরাস নামের একটি টিভি সিরিয়ালের প্রধান চরিত্র 'পোরাস'/পুরু (পৌরুষ) চরিত্রে অভিনয় করতে দেখা যাচ্ছে।

টেলিভিশন

তথ্যসূত্র

বহিঃসংযোগ

১৯৯৬-এ জন্ম
জীবিত ব্যক্তি
Indian male models
ভারতীয় টেলিভিশন অভিনেতা
Male actors from Delhi
সিন্ধি ব্যক্তি

ভারতীয় পুরুষ মডেল
দিল্লির অভিনেতা
গাকু শিবাসাকি

গাকু শিবাসাকি (; জন্ম ২৮ মে ১৯৯২}} হলেন একজন জাপানি পেশাদার ফুটবলার, যিনি স্পেনীয় ক্লাব হেতাফে এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।

ক্যারিয়ার পরিসংখ্যান

আন্তর্জাতিক

সম্মাননা

ক্লাব
কাশিমা আন্টলার্স
জে১ লিগ: ২০১৬
জে লিগ কাপ: ২০১১, ২০১২
এম্পেরর'স কাপ: ২০১৬
সুরুগা ব্যাঙ্ক চ্যাম্পিয়নশিপ: ২০১২, ২০১৩

ব্যক্তিগত
 জে লিগ কাপ এমভিপি: ২০১২
 জে লিগ বছরের সেরা রুকি: ২০১২
 ফিফা ক্লাব বিশ্বকাপ ব্রোঞ্জ বল: ২০১৬

তথ্যসূত্র

বহিঃসংযোগ
 
 
 
 
 Profile at Kashima Antlers 
 Gaku Shibasaki at Yahoo! Japan sports 

১৯৯২-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক যুব ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
লা লিগার খেলোয়াড়
সেহুন্দা দিভিসিওনের খেলোয়াড়
২০১৫ এএফসি এশিয়ান কাপের খেলোয়াড়
ফুটবল মধ্যমাঠের খেলোয়াড়
জাপানি প্রবাসী ফুটবলার
স্পেনে প্রবাসী ফুটবলার
২০১৮ ফিফা বিশ্বকাপের খেলোয়াড়
দেপোর্তিবো লা করুনিয়ার খেলোয়াড়
হেতাফে ফুটবল ক্লাবের খেলোয়াড়
ক্লাব দেপোর্তিভো লেগানেসের খেলোয়াড়
ক্লাব দেপোর্তিভো তেনেরিফের খেলোয়াড়
কাশিমা অ্যান্টলার্সের খেলোয়াড়
২০২২ ফিফা বিশ্বকাপের খেলোয়াড়
২০১৯ কোপা আমেরিকার খেলোয়াড়
২০১৯ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
তাকাশি উসামি

তাকাশি উসামি (, ; জন্ম: ৬ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব গাম্বা ওসাকা এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০০৭ সালে, তাকাশি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত জাপানের বয়সভিত্তিক দলের হয়ে খেলার পর, তিনি ২০১৫ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২৭ ম্যাচে ৩টি গোল করেছেন।

প্রারম্ভিক জীবন
তাকাশি উসামি ১৯৯২ সালের ৬ই মে তারিখে জাপানের কিয়োতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
তাকাশি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৯ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০০৭ সালে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৯ বছরে ৪১ ম্যাচে অংশগ্রহণ করে ১৭টি গোল করেছেন।

২০১৫ সালের ২৭শে মার্চ তারিখে, ২২ বছর, ১০ মাস ও ২১ দিন বয়সে, ডান পায়ে ফুটবল খেলায় পারদর্শী তাকাশি তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় ইয়োশিনরি মুতোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৩০ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ২–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তাকাশি সর্বমোট ১৩ ম্যাচে ২টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯২-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক যুব ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
জে২ লিগের খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
ফুটবল ক্লাব বায়ার্ন মিউনিখ ২-এর খেলোয়াড়
টিএসজি ১৮৯৯ হফেনহাইমের খেলোয়াড়
ফুটবল ক্লাব আউগসবুর্গের খেলোয়াড়
ফর্টুনা ডুসেলডর্ফের খেলোয়াড়
জাপানের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
জাপানি প্রবাসী ফুটবলার
জার্মানিতে প্রবাসী ফুটবলার
ফুটবল ফরোয়ার্ড
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
গাম্বা ওসাকার খেলোয়াড়
পুরুষ ফুটবল ফরোয়ার্ড
পুরুষ ফুটবল মধ্যমাঠের খেলোয়াড়
আফ্রিকা (টোটো সংগীত)

"আফ্রিকা" হচ্ছে টোটো নামের একটি মার্কিন রক ব্যান্ডের সঙ্গীত। এটি তাদের ১৯৮২ সালে প্রকাশিত অ্যালবাম, টোটো ৪ এ অর্ন্তগত ছিল। এটি পৃথকভাবে মুক্তি পায় ৩০ই সেপ্টেম্বর, ১৯৮২ সালে। এটি ইউএস বিলবোর্ড হট ১০০ চার্টে প্রথম স্থান অধিকার করেছিল ৫ই ফেব্রুয়ারি, ১৯৮৩ সালে (এটি ছিল উক্ত ব্যান্ডের একমাত্র গান যেটি উক্ত ম্যাগাজিনে প্রথম স্থান অধিকার করে।); এবং একই মাসে, ইউকে সিংগলস চার্টে তৃতীয় স্থান অধিকার করে। এই গানটি লিপিবদ্ধ করেন ব্যান্ডের কিবোর্ডিস্ট/সঙ্গীতশিল্পী ডেভিড পাইচ ও ড্রামার জেফ পোর্কারো।

২৯ মে, ২০১৮ তারিখে উইজার উক্ত সঙ্গীতের একটি রিমিক্স প্রকাশ করেন একটি ফ্যানের অনুরোধে।

রিফারেন্স লিস্ট 

সঙ্গীত অ্যালবাম
১৯৮৩-এর একক
বিলবোর্ড হট ১০০-এর শীর্ষ একক
কলাম্বিয়া রেকর্ডসের একক
হোতারু ইয়ামাগুচি

হলেন একজন জাপানি পেশাদার ফুটবলার, যিনি জাপানি ক্লাব সেরেজো ওসাকা এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন।

আন্তর্জাতিক ক্যারিয়ার

২০১৮ ফিফা বিশ্বকাপ
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।

সম্মাননা

ক্লাব
সেরেজো ওসাকা
জে লিগ কাপ : ২০১৭
এম্পেরর'স কাপ : ২০১৭

আন্তর্জাতিক
জাপান
ইএএফএফ পূর্ব এশীয় কাপ : ২০১৩
জাপান অনূর্ধ্ব-২৩
এশিয়ান গেমস : ২০১০

ব্যক্তিগত
ইএএফএফ পূর্ব এশীয় কাপ সবচেয়ে মূল্যবান খেলোয়াড় : ২০১৩
জে লিগ সেরা একাদশ : ২০১৭

তথ্যসূত্র

বহিঃসংযোগ
 Profile at Cerezo Osaka
 
 
 

১৯৯০-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক ফুটবলার
জে১ লিগের খেলোয়াড়
জে২ লিগের খেলোয়াড়
বুন্দেসলিগার খেলোয়াড়
হানোফার ৯৬-এর খেলোয়াড়
জাপানের অলিম্পিক ফুটবলার
২০১২ গ্রীষ্মকালীন অলিম্পিকের ফুটবলার
২০১৪ ফিফা বিশ্বকাপের খেলোয়াড়
জার্মানিতে প্রবাসী ফুটবলার
ফুটবল মধ্যমাঠের খেলোয়াড়
২০১৮ ফিফা বিশ্বকাপের খেলোয়াড়
এশিয়ান গেমসে স্বর্ণপদক বিজয়ী জাপানি
ভিসেল কোবের খেলোয়াড়
সেরেসো ওসাকার খেলোয়াড়
২০১০ এশিয়ান গেমসের ফুটবলার
ফুটবলে এশিয়ান গেমস পদক বিজয়ী
২০১০ এশিয়ান গেমসের পদক বিজয়ী
পুরুষ ফুটবল মধ্যমাঠের খেলোয়াড়
ফ্রাঙ্ক মরগান

ফ্রাঙ্ক মরগান (ইংরেজি: Frank Morgan; জন্ম: ফ্রান্সিস ফিলিপ ওপারমান, ১লা জুন ১৮৯০ - ১৮ই সেপ্টেম্বর ১৯৪৯) ছিলেন একজন মার্কিন অভিনেতা। চার দশকের অধিক সময় জুড়ে তিনি চলচ্চিত্রে কাজ করেছেন এবং তাকে বেশিরভাগ চলচ্চিত্রে চরিত্রাভিনেতা হিসেবে দেখা যায়। তিনি মেট্রো-গোল্ডউইন-মেয়ারের চুক্তিবদ্ধ অভিনয়শিল্পী ছিলেন। তিনি দ্য উইজার্ড অব অজ (১৯৩৯) চলচ্চিত্রে নাম ভূমিকায় অভিনয়ের জন্য প্রসিদ্ধ।

তিনি দ্য অ্যাফেয়ার্স অব সেলিনি (১৯৩৪) চলচ্চিত্রে ফ্লোরেন্সের ডিউক চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হন এবং টর্টিলা ফ্ল্যাট (১৯৪২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। হলিউড ওয়াক অব ফেমে তার নামাঙ্কিত দুটি তারকা রয়েছে; একটি চলচ্চিত্রের অবদানের জন্য ১৭০৮ ভাইন স্ট্রিটে এবং অপরটি বেতারে তার কাজের স্বীকৃতি হিসেবে ৬৭০০ হলিউড বলেভার্ডে অবস্থিত।

প্রারম্ভিক জীবন
মরগান ১৮৯০ সালের ১লা জুন নিউ ইয়র্ক সিটিতে জন্মগ্রহণ করেন। তার জন্মনাম ফ্রান্সিস ফিলিপ ওপারমান। তার পিতা জর্জ ডিওগ্রাসিয়া ওপারমান এবং মাতা জোসেফিন রাইট (প্রদত্ত নাম: হানকক্স)। তার পিতা ভেনেজুয়েলায় জন্মগ্রহণ করেন, কিন্তু জার্মানির হামবুর্গে বেড়ে ওঠেন। তার পূর্বপুরুষগণ জার্মান ও স্পেনীয় ছিলেন। তার মাতা মার্কিন যুক্তরাষ্ট্রে জন্মগ্রহণ করেন। তার পূর্বপুরুষগণ ইংরেজ ছিলেন। ছয় ভাই ও পাঁচ বোনের মধ্যে তিনি সর্বকনিষ্ঠ। মরগান কর্নেল বিশ্ববিদ্যালয়ে পড়াশুনা করেন। সেখান তিনি ফি কাপ্পা সি ফ্র্যাটার্নিটি ও গ্লি ক্লাবের সাথে যুক্ত ছিলেন। তিনি পরবর্তীতে তার ভাই রাফ মরগানের মত বিনোদন জগতে প্রবেশ করেন। তিনি প্রথমে ব্রডওয়ে মঞ্চে ও পরে চলচ্চিত্রে কাজ করেন।

তথ্যসূত্র

বহিঃসংযোগ

 
 
 
 

১৮৯০-এ জন্ম
১৯৪৯-এ মৃত্যু
২০শ শতাব্দীর মার্কিন অভিনেতা
ইংরেজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
কর্নেল বিশ্ববিদ্যালয়ের প্রাক্তন শিক্ষার্থী
ক্যালিফোর্নিয়ার রিপাবলিকান
নিউ ইয়র্ক শহরের অভিনেতা
মার্কিন চলচ্চিত্র অভিনেতা
মার্কিন নির্বাক চলচ্চিত্র অভিনেতা
মার্কিন বেতার অভিনেতা
মার্কিন মঞ্চ অভিনেতা
স্পেনীয় বংশোদ্ভূত মার্কিন ব্যক্তি
২০শ শতাব্দীর মার্কিন সঙ্গীতশিল্পী
মেট্রো-গোল্ডউইন-মেয়ারের চুক্তিবদ্ধ শিল্পী
বিড়লা ইনস্টিটিউট অব টেকনোলজি, মেসরা

বিড়লা ইনস্টিটিউট অফ টেকনোলজি, মেসরা (বিআইটি মেসরা) ইউজিসি আইনের ৩ ধারার অধীনে উচ্চতর শিক্ষা প্রদানের  ভারতীয় বিশ্ববিদ্যালয়। এটি ১৯৫৫ সালে ঝাড়খণ্ড রাজ্যের মেসরায় জনদরদী ও শিল্পপতি শ্রী বি এম বিড়লা দ্বারা প্রতিষ্ঠিত হয়। পরে প্রতিষ্ঠানটির প্রধান হন জি পি বিড়লা এবং বর্তমান প্রধান হলেন সি.বি. বিড়লা।

মেসরাতে প্রধান ক্যাম্পাস একটি সম্পূর্ণ আবাসিক ক্যাম্পাস। মেসরায় প্রধান ক্যাম্পাস প্রতিষ্ঠার পর, ভারতের বিভিন্ন অঞ্চলে যেমন জয়পুর, নয়ডা, কলকাতা, পাটনা, রাঁচি ও দেওঘরের পাশাপাশি বিদেশে সংযুক্ত আরব আমিরাত, মাস্কাট ও ওমানে রাশ আল-খাইমা নামে প্রসারিত কেন্দ্র প্রতিষ্ঠিত হয়েছে।

ইতিহাস
বিড়লা ইনস্টিটিউট অফ টেকনোলজি প্রতিষ্ঠিত হয় ১৯৫৫ সালে শিল্পপতি ও মানবপ্রেমী বি এম বিড়লা দ্বারা মেসরাতে। প্রযুক্তি প্রতিষ্ঠানটি ১৯৬০ সাল পর্যন্ত  পাটনা বিশ্ববিদ্যালয়ের  সাথে যুক্ত ছিল, এবং তারপর এটি যুক্ত হয় ইনস্টিটিউট অফ সায়েন্স অ্যান্ড ম্যানেজমেন্ট, রাঁচির সঙ্গে। ১৯৮৬ সালে, বিশ্ববিদ্যালয় অনুদান কমিশন আইন ১৯৫৬ - এর অনুচ্ছেদ ৩ -এর অধীন প্রতিম বিশ্ববিদ্যালয় হিসেবে স্বীকৃত হয়।

বিড়লা ইনস্টিটিউট অফ টেকনোলজি'তে ১৯৬৪ সালে ভারতের প্রথম প্রতিষ্ঠান হিসাবে স্থান প্রকৌশল ও রকেটের বিষয়ক একটি বিভাগ প্রতিষ্ঠিত হয়। 

বিআইটি একটি ছোট শিল্প উদ্যোক্তা পার্কের ধারণা চালু করেছে এবং ভারতীয় উদ্যোক্তাদের জন্য পরিচর্চা, কেন্দ্রীয় নকশা এবং কর্মশালার সুবিধা ছাড়াও প্রাথমিক উদ্যোক্তাদের সহায়তা করার জন্য এটি প্রথম প্রতিষ্ঠান।

ক্ষুদ্র শিল্প গবেষণা এবং উন্নয়ন সংস্থা বা স্মল ইন্ডাস্ট্রিস রিসার্চ অ্যান্ড ডেভেলপমেন্ট অর্গানাইজেশন (SIRDO) ছোট উৎপাদনের জন্য একটি প্রাথমিক মঞ্চ হিসাবে কাজ করে, যা বিআইটি থেকে স্নাতকদের দ্বারা পরিচালিত হয় এবং ১৯৭০ সালে স্থাপন করা হয়। এই ধারণা থেকে তৈরি কোম্পানি হল  মেডিটরণ আলকাস্ট। এই ধারণা প্রশংসা করা হয় ভারত সরকারের  বিজ্ঞান এবং প্রযুক্তি বিভাগ দ্বারা। অন্যান্য প্রতিষ্ঠান যেমন আইআইটি-এর মতো বিজ্ঞান ও প্রযুক্তি শিল্প উদ্যোক্তা পার্ক (STEP) নামে এই ধারণা নিয়ে ছড়িয়ে পড়ে। উদ্যোক্তা উন্নয়ন সেল ২০০৭ সালে প্রতিষ্ঠিত হয় এবং ছাত্রদের দ্বারা পরিচালিত হয়। এই প্রচেষ্টায় আর্থিক শক্তি যোগ করার জন্য, বিআইটি নতুন উদ্যোক্তাদের একটি সীমিত সময়ের জন্য তহবিল প্রদান করতে স্মল ইন্ডাস্ট্রিস ডেভেলপমেন্ট ব্যাঙ্ক অফ ইন্ডিয়া (SIDBI) এর সাথে একটি চুক্তি দ্বারা সিডবিন সেন্টার ফর ইনোভেশন অ্যান্ড ইনকিউবেশন (এসসিআইআই) স্থাপন করেছে। নতুন উদ্যোক্তাদের  একটি সীমিত সময়ের জন্য তহবিল প্রদান কোম্পানি শুরু করেছে এই প্রতিষ্ঠানে এবং প্রযুক্তিভিত্তিক সংগঠন ইনস্টিটিউটের অনুষদ এলাকায় গবেষণা ও উন্নয়নে সহায়তা প্রদান করছে। 

বিআইটি ২০০০ সালে বাহরাইনের সমুদ্রের মধ্যে একটি কেন্দ্র প্রতিষ্ঠা করেছে। এটির আইএম অবকাঠামোর মূল অংশে একটি পিএআরএএম ১০০০০ সুপারকম্পিউটার রয়েছে।

তথ্যসূত্র

বহিঃসংযোগ

ভারতের বিশ্ববিদ্যালয়
রাঁচির বিশ্ববিদ্যালয় ও কলেজ
১৯৫৫-এ প্রতিষ্ঠিত শিক্ষাপ্রতিষ্ঠান
ঝাড়খণ্ডের বিশ্ববিদ্যালয় ও কলেজ
জনাথন প্রাইস

জনাথন প্রাইস সিবিই (; জন্ম: ১ জুন ১৯৪৭) হলেন একজন ওয়েলসীয় অভিনেতা ও গায়ক। তিনি তার ভিন্নধর্মী কাজের জন্য সমাদৃত। মঞ্চে তার কাজের স্বীকৃতি হিসেবে তিনি দুটি টনি পুরস্কার, দুটি লরন্স অলিভিয়ে পুরস্কার ও একটি ড্রামা ডেস্ক পুরস্কার অর্জন করেন। এছাড়া ক্যারিংটন চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে কান চলচ্চিত্র উৎসব পুরস্কার লাভ করেন।

রয়্যাল অ্যাকাডেমি অভ ড্রামাটিক আর্টে পড়াশুনা করার সময়ে তার দীর্ঘ সময়ের বান্ধবী ও পরে স্ত্রী ইংরেজ অভিনেত্রী কেট ফ্যাহির সাথে তার সাক্ষাৎ হয়। ১৯৭০-এর দশকে তিনি মঞ্চে কাজ শুরু করেন। রয়্যাল কোর্ট থিয়েটারে হ্যামলেট মঞ্চনাটকে নাম ভূমিকায় অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। এই অর্জনের পর তিনি কয়েকটি চলচ্চিত্র ও টেলিভিশনে পার্শ্ব ভূমিকায় অভিনয় করেন। তার একটি উল্লেখযোগ্য চলচ্চিত্র ভূমিকা ছিল টেরি গিলিয়াম পরিচালিত ১৯৮৫ সালের কাল্ট চলচ্চিত্র ব্রাজিল।

তিনি ১৯৭৭ সালে তার ব্রডওয়ে অভিষেক কমেডিয়ান্স নাটকে অভিনয় করে শ্রেষ্ঠ চরিত্রাভিনেতা বিভাগে তার প্রথম টনি পুরস্কার এবং ১৯৯১ সালে মিস সাইগন নাটকে অভিনয় করে শ্রেষ্ঠ মুখ্য অভিনেতা বিভাগে তার দ্বিতীয় টনি পুরস্কার অর্জন করেন। ২০১৫ সালে তিনি এইচবিওর ধারাবাহিক গেম অব থ্রোনস-এ অতিথি চরিত্রে অভিনয় করেন এবং ২০১৬ সালে তাকে এই ধারাবাহিকের মূল অভিনয়শিল্পী হিসেবে দেখা যায়। ২০১৭ সালের শুরু থেকে তিনি ট্যাবু ধারাবাহিকে স্যার স্টুয়ার্ট স্ট্রেঞ্জ চরিত্রে অভিনয় করছেন। ২০১৯ সালে তিনি দ্য টু পোপস চলচ্চিত্রে পোপ ফ্রান্সিস চরিত্রে অভিনয় করে শ্রেষ্ঠ অভিনেতা বিভাগে তার প্রথম একাডেমি পুরস্কারের মনোনয়ন লাভ করেন।

প্রারম্ভিক জীবন
জন প্রাইস ১৯৪৭ সালের ১লা জুন ফ্লিন্টশায়ারের কারমেলে জন্মগ্রহণ করেন। তার পিতা আইজাক প্রাইস ছিলেন একজন খনি শ্রমিক এবং তার মাতা মার্গারেট এলেন (বিবাহপূর্ব উইলিয়ামস)। তারা দুজনে একটি মুদি দোকান চালাতেন। জনাথনের দুই বড় বোন রয়েছে। তারা ওয়েলশ প্রেসবাইটেরিয়ান ধর্মাবলম্বী হিসেবে বেড়ে ওঠেন। জনাথন হলিওয়েল গ্রামার স্কুলে পড়াশোনা করেন এবং ১৬ বছর বয়সে আর্ট কলেজে ভর্তি হন। এরপর তিনি ল্যাঙ্কাশায়ারের ওর্মসকার্কে এজ হিল কলেজে (বর্তমান এজ হিল বিশ্ববিদ্যালয়) শিক্ষক হওয়ার প্রশিক্ষণ শুরু করেন। পড়াশোনাকালীন তিনি কলেজের মঞ্চনাটকে অংশগ্রহণ করতেন। তার অভিনয়ে মুগ্ধ হয়ে একজন শিক্ষক তাকে অভিনেতা হওয়ার পরামর্শ দেন এবং জনাথনের পক্ষ থেকে রয়্যাল অ্যাকাডেমি অভ ড্রামাটিক আর্টে ভর্তির আবেদন করেন। প্রাইস রয়্যাল অ্যাকাডেমির বৃত্তি পান। তিনি যখন ইকুইটিতে যোগ দেন, তিনি তার মঞ্চনাম পরিবর্তন করে "জনাথন প্রাইস" রাখেন, কারণ তার জন্মনাম ইকুইটিতে ভর্তি হওয়া অন্য একজন অভিনেতার সাথে মিলে গিয়েছিল। রয়্যাল অ্যাকাডেমিতে অধ্যয়নকালে তিনি ভেলভেট পেইন্টিঙের বিক্রয়কর্মী হিসেবে কাজ করতেন।

তথ্যসূত্র

বহিঃসংযোগ

 
 
 

১৯৪৭-এ জন্ম
জীবিত ব্যক্তি
২০শ শতাব্দীর ওয়েলসীয় অভিনেতা
২১শ শতাব্দীর ওয়েলসীয় অভিনেতা
ওয়েলসীয় চলচ্চিত্র অভিনেতা
ওয়েলসীয় টেলিভিশন অভিনেতা
ওয়েলসীয় মঞ্চ অভিনেতা
রয়্যাল একাডেমি অব ড্রামাটিক আর্টের প্রাক্তন শিক্ষার্থী
রয়্যাল শেকসপিয়র কোম্পানির সদস্য
কমান্ডার অব দি অর্ডার অব দ্য ব্রিটিশ এম্পায়ার
টনি পুরস্কার বিজয়ী
ড্রামা ডেস্ক পুরস্কার বিজয়ী
লরন্স অলিভিয়ে পুরস্কার বিজয়ী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
ব্রিটিশ নাইটহুড প্রাপ্ত অভিনেতা
অডিওবই পাঠক
নাইটস ব্যাচেলর
বাংলাদেশের স্থানীয় সরকার

বাংলাদেশে তিন স্তর বিশিষ্ট স্থানীয় স্বায়ত্তশাসিত সরকার বিদ্যমান। এখানে প্রথম স্তরের প্রশাসনিক একক বিভাগ পর্যায়ে কোন স্থানীয় সরকার নেই। দ্বিতীয় স্তরের প্রশাসনিক একক জেলা পর্যায়ে স্থানীয় সরকার (৬৪টি জেলায় জেলা পরিষদ), উপজেলা পর্যায়ে উপজেলা পরিষদ এবং গ্রাম এলাকায় ইউনিয়ন পরিষদ, ছোট শহর এলাকায় পৌরসভা ও বড় শহরে সিটি কর্পোরেশন হল স্থানীয় সরকারের একটি অংশ। বর্তমানে স্থানীয় সরকার বডিতে তিনজন মহিলা সদস্যের জন্য আসন সংরক্ষিত রয়েছে, যা ১৯৭৬ সালে  জিয়াউর রহমানের সরকার চালু করে। বাংলাদেশের স্থানীয় সরকারসমূহ হলো- 
 জেলা পরিষদ
 উপজেলা পরিষদ 
 সিটি কর্পোরেশন /পৌরসভা /ইউনিয়ন পরিষদ

এছাড়াও বাংলাদেশের তিন পার্বত্য জেলায় জেলা পরিষদের পাশাপাশি রয়েছে পার্বত্য জেলা স্থানীয় সরকার পরিষদ। জেলা পরিষদ ও পার্বত্য স্থানীয় সরকার পরিষদের কাজ ভিন্ন।

জেলা পরিষদ 

জেলা পরিষদ হল বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।বাংলাদেশে ৬১ টি জেলা পরিষদ ও ৩ টি পার্বত্য জেলা পরিষদ রয়েছে।

উপজেলা পরিষদ 
উপজেলা পরিষদ বাংলাদেশের প্রসাশনিক ব্যবস্থার একটি একক অংশ। । একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।

ইউনিয়ন/পৌরসভা/নগর পরিষদ 

ইউনিয়ন পরিষদ বা ইউনিয়ন  হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। ইউনিয়ন গঠনের বিস্তারিত  দিকনির্দেশনা লিপিবদ্ধ রয়েছে বেঙ্গল চৌকিদারী ম্যানুয়েলের দ্বিতীয় ও তৃতীয় অণুচ্ছেদে। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে। বাংলাদেশে বর্তমানে ৪৫৭১টি ইউনিয়ন আছে।

আরও দেখুন 

 বাংলাদেশের প্রশাসনিক অঞ্চল

তথ্যসূত্র 

বাংলাদেশের স্থানীয় সরকার
জাতীয় রেডিও জ্যোতিঃপদার্থবিজ্ঞান কেন্দ্র

জাতীয় রেডিও জ্যোতিঃপদার্থবিজ্ঞান কেন্দ্র বা ন্যাশনাল সেন্টার ফর রেডিও অ্যাস্ট্রোফিজিক্স (এনসিআরএ) () ভারতের একটি প্রথম সারির গবেষণা প্রতিষ্ঠান, যা রেডিও জ্যোতির্বিজ্ঞানের বিষয়ে গবেষণা চালায়, এটি পুনে বিশ্ববিদ্যালয়ের  ক্যাম্পাসে  (শুধু আইইউসিএএএ পাশের) অবস্থিত। এটি ভারতের মুম্বই শহরে অবস্থিত  টাটা ইন্সটিটিউট অফ ফান্ডামেন্টাল রিসার্চ এর অংশ। জ্যোতির্বিজ্ঞান ও জ্যোতিঃপদার্থবিজ্ঞানের বিভিন্ন বিষয়ে জাতীয় রেডিও জ্যোতিঃপদার্থবিজ্ঞান কেন্দ্রের একটি সক্রিয় গবেষণা কর্মসূচী রয়েছে, যার মধ্যে সূর্য, আন্তঃগ্রহ ছাপচিত্র, পালসার, মধ্যস্থলের মাধ্যম, সক্রিয় ছায়াপথ এবং মহাজাগতিক বিজ্ঞান এবং বিশেষত রেডিও জ্যোতির্বিজ্ঞান এবং রেডিও যন্ত্রানুষঙ্গের বিশেষ ক্ষেত্র রয়েছে। এনসিআরএ প্রকৌশল ক্ষেত্রে যেমন এনালগ এবং ডিজিটাল ইলেক্ট্রনিক্স, সংকেত বিশ্লেষণ, অ্যান্টেনা নকশা, সংযোগ এবং সফটওয়্যার উন্নয়নসহ বিভিন্ন বিষয়ে উত্তেজনাপূর্ণ সুযোগ ও চ্যালেঞ্জ প্রদান করে। এনসিআরএ জ্যোতিষ মেট্রুইওয়ে রেডিও টেলিস্কোপ (জিএমআরটি) প্রতিষ্ঠা করেছে, যা পুয়ের্তো থেকে ৮০ কিলোমিটার দূরত্বে অবস্থিত খোদাদে অবস্থিত, যেটি মিটার তরঙ্গদৈর্ঘ্যে কাজ করা বিশ্বের বৃহত্তম টেলিস্কোপ। এনসিআরএও উটয় রেডিও টেলিস্কোপ (ওআরটি) পরিচালনা করে, যা ভারতে উদগামণ্ডলম- এর কাছাকাছি অবস্থিত একটি বড় চোঙের মতো টেলিস্কোপ।

ইতিহাস
গোবিন্দ স্বরূপের নেতৃত্বে ১৯৬০ সালের গোড়ার দিকে প্রতিষ্ঠিত রেডিও জ্যোতির্বিজ্ঞান বিভাগের কেন্দ্রটি টিআইএফআর-এর মূল কেন্দ্র। এটি রেডিও টেলিস্কোপ নির্মিত এবং নির্মিত গ্রুপ। ৮০-এর দশকের শুরুতে একটি নতুন দূরবীক্ষণের জন্য একটি উচ্চাভিলাষী পরিকল্পনা  দৈত্য মেট্রুইভ রেডিও টেলিস্কোপ প্রস্তাব করা হয়েছিল। যেহেতু এই নতুন টেলিস্কোপের জন্য নির্বাচিত স্থানটি পুণের নিকটবর্তী ছিল, ফলে এই বিভাগটির জন্য একটি নতুন ভবন পুনে বিশ্ববিদ্যালয়ের মনোরম ক্যাম্পাসে নির্মিত হয়েছিল। রেডিও জ্যোতির্বিজ্ঞান বিভাগ এই সময় চারপাশে রেডিও এস্ট্রোফিজিক্স ন্যাশনাল সেন্টার মধ্যে মরফেড।

গবেষণা 
টাটা ইনস্টিটিউট অফ ফান্ডামেন্টাল রিসার্চ (এনসিআরএ-টিআইএফআর) -এর  জাতীয় রেডিও জ্যোতিঃপদার্থবিজ্ঞান কেন্দ্রটি ভারতের রেডিও জ্যোতির্বিজ্ঞানের প্রারম্ভিক প্রতিষ্ঠান এবং পৃথিবীর মধ্যে এই ক্ষেত্রের সেরা প্রতিষ্ঠানগুলির মধ্যে একটি। এনসিআরএ- টিআইএফআরআর-তে গবেষণা কার্যক্রম কম তরঙ্গের রেডিও জ্যোতির্বিজ্ঞানের উপর ভিত্তি করে গবেষণা করা হয়, যার মধ্যে রয়েছে সৌর পদার্থবিজ্ঞান, পালসার, সক্রিয় ছায়াপথ কেন্দ্রীণ, অন্তর্বর্তী মাধ্যম, সুপারনোভার অবশিষ্টাংশ,  ছায়াপথের কেন্দ্র, নিকটবর্তী ছায়াপথসমূহ, উচ্চ-রেডহিফ্ট ছায়াপথ, মৌলিক ধ্রুব বিবর্তন এবং পুনরাবৃত্তির যুগ। এনসিআরএ-টিআইএফআর দ্বারা বিশ্বের বৃহত্তম স্টিয়ারেবল রেডিও টেলিস্কোপ নির্মিত এবং পরিচালনা করে, জায়ান্ট মেটাওয়েব রেডিও টেলিস্কোপ, পাশাপাশি উটয় রেডিও টেলিস্কোপ এবং জ্যোতির্বিজ্ঞান ও জ্যোতিঃপদার্থবিজ্ঞানের সীমানার পাশাপাশি যন্ত্রান্বয়ী উন্নয়ন হিসাবে কাজ করে।

তথ্যসূত্র

বহিঃসংযোগ

ভারতের গবেষণা প্রতিষ্ঠান
জ্যোতির্বিজ্ঞান সংস্থা
বেতার দূরবীক্ষণ যন্ত্র